Document ID: 32011R1353

KOMISSION TÄYTÄNTÖÖNPANOASETUS (EU) N:o 1353/2011,
annettu 20 päivänä joulukuuta 2011,
neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen kirjanpidon ja meno- ja tuloilmoitusten sekä menojen korvaamista koskevien edellytysten osalta maataloustukirahaston ja maaseuturahaston yhteydessä annetun asetuksen (EY) N:o 883/2006 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 42 artiklan,
sekä katsoo seuraavaa:
(1)
Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (2) 70 artiklan [(4c kohdassa)] sallitaan maaseuturahaston rahoitusosuuden korottaminen enintään 95 prosenttiin niiden jäsenvaltioiden osalta, joilla on rahoitusvakauteen liittyviä vaikeuksia.
(2)
Jotta korotettua yhteisrahoitusosuutta voitaisiin soveltaa jäsenvaltioihin mahdollisimman pian, komission asetuksessa (EY) N:o 883/2006 (3) vahvistettuja unionin rahoitusosuuden laskentaa maaseuturahaston kirjanpidon yhteydessä koskevia sääntöjä olisi mukautettava, ja mukautusten olisi tultava voimaan välittömästi.
(3)
Sen vuoksi asetusta (EY) N:o 883/2006 olisi muutettava.
(4)
Tässä asetuksessa säädetyt toimenpiteet ovat maatalousrahastojen komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Lisätään asetuksen (EY) N:o 883/2006 17 artiklan 1 kohtaan alakohta seuraavasti:
”Poiketen siitä, mitä ensimmäisessä alakohdassa säädetään, asetuksen (EY) N:o 1698/2005 70 artiklan [(4c)] kohdan mukaisesti muutettujen maaseudun kehittämisohjelmien osalta unionin rahoitusosuus kaudella, johon mainitun asetuksen 70 artiklan [(4c)] kohdassa tarkoitettua poikkeusta sovelletaan, lasketaan viitekauden viimeisenä päivänä voimassa olevan rahoitussuunnitelman perusteella. Viimeisellä viitekaudella, jolla asetuksen (EY) N:o 1698/2005 70 artiklan [(4c)] kohdan poikkeusta sovelletaan, 16 artiklassa tarkoitetussa menoilmoituksessa on ilmoitettava erikseen menot, jotka aiheutuivat ennen ja jälkeen poikkeuksen soveltamisen. Kyseisten osaviitekausien osalta maksettava unionin rahoitusosuus lasketaan kullakin osaviitekaudella voimassa olevan rahoitussuunnitelman perusteella.”.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 2011.

Labels: 15
19